VIIENDA KOOSSEISU

MÄÄRUS

Haapsalu								19. detsember 2008 nr 72

Noorsoo ja noorte omaalgatuslike 
projektide toetamise kord

Määrus kehtestatakse noorsootöö seaduse § 6 lg 1 p 2, § 6 lg 1 p 3 ja kohaliku omavalitsuse korralduse seaduse § 6 lg 1, § 22 lg 1 p 5 alusel.

§ 1. Reguleerimisala
(1)	Noorsoo ja noorte omaalgatuslike projektide toetamise kord (edaspidi Kord) sätestab Haapsalu Linna haldusterritooriumil elavatele ja tegutsevatele noortele ning registreeritud noorteühingutele noorteprogrammide ja noorteprojektide läbiviimiseks Haapsalu linna eelarvest toetuse taotlemise, taotluste läbivaatamise, toetuse andmise ja toetuse kasutamise üle järelevalve teostamise korra.
(2)	Väljaspool Haapsalu Linna tegutsevatele noorteühingutele eraldatakse toetust erandkorras Haapsalu Linna noortele suunatud tegevuse toetamiseks.

§ 2. Eesmärk
Toetuse andmise eesmärgiks on arendada noorsootööd ning ergutada noorte omaalgatust Haapsalu linnas.

§ 3. Mõisted
(1)	Noor käesoleva Korra tähenduses on seitsme kuni kahekümne kuue aastane füüsiline isik.
(2)	Noorteühing käesoleva Korra tähenduses on mittetulundusühing, mille liikmetest vähemalt kaks kolmandikku on noored ja mille eesmärk on noorsootöö korraldamine ja läbiviimine.
(3)	Noorteprojekt käesoleva Korra tähenduses on noorsootöö valdkonda kuuluv tegevusplaan koos eelarvega, mis teenib noorsootöö eesmärke ning mille kestus on kuni üks aasta. Noorte omaalgatuslik projekt on noorteprojekt.
(4)	Noorteprogramm käesoleva korra tähenduses on noorsootöö valdkonda kuuluv tegevuskava, mille realiseerimiseks koostatakse konkreetsed projektid ning mille kestus on rohkem kui üks aasta.
(5)	Toetus käesoleva Korra tähenduses on Haapsalu Linna eelarvest eraldatav rahasumma, mis on mõeldud noorteprogrammide ja noorteprojektide ning Haapsalu Linna noortele suunatud muude projektide kaasfinantseerimiseks.

§ 4. Toetuse taotlemine
(1)	Toetuse taotlejateks võivad olla
1)	juriidilised isikud;
2)	täisealised füüsilised isikud.
(2)	Toetuse taotlemiseks tuleb Haapsalu Linnavalitsuse haridus- ja kultuuriosakonnale (edaspidi Osakond) esitada vormikohane taotlus (lisa 1).
(3)	Taotlus peab sisaldama:
1)	juriidilisest isikust taotleja puhul juriidilise isiku nimi, registrikood, asukoht, aadress, volitatud esindaja kontaktandmed: nimi, telefon, e-posti aadress;
2)	füüsilisest isikust taotleja puhul taotleja ees- ja perekonnanimi, isikukood, elukoha aadress, telefon, e-posti aadress;
3)	noorteprogrammi või noorteprojekti kirjeldus – teostajad, tegevused, tähtajad, eesmärk ja vajalikkus, projekti sihtrühm ning projekti eelarve kuluartiklite lõikes. Taotlusele võib lisada muid taotleja poolt oluliseks peetavaid dokumente ja lisasid.
(4)	Toetuse taotlusi võetakse vastu jooksvalt iga kuu 15-ndaks kuupäevaks.

§ 5. Taotluse menetlemine
(1)	Esitatud taotluste vastavust käesoleva Korra § 4 loetletud nõuetele kontrollib Osakonna määratud ametnik viie tööpäeva jooksul alates taotluse registreerimise kuupäevast Haapsalu Linnavalitsuses. Esinevatest puudustest teavitatakse taotlejat, kes on kohustatud kõrvaldama puudused viie tööpäeva jooksul arvates nende teatavakstegemisest. Juhul kui taotleja ei kõrvalda puudusi nimetatud tähtajaks, lõpetatakse taotluse menetlemine.
(2)	Laekunud taotlused vaadatakse Osakonnas läbi iga kuu viimasel esmaspäeval ning Osakond teeb Haapsalu Linnavalitsusele ettepaneku toetuse eraldamiseks või mitteeraldamiseks. Vajadusel kaasatakse ettepaneku tegemiseks noorsootöö ekspertide hinnang.

§ 6. Toetuse eraldamine
(1)	Toetuse eraldamise või mitteeraldamise ning toetussumma suuruse otsustab Haapsalu Linnavalitsus oma korralisel istungil peale Osakonnalt ettepaneku saamist.
(2)	Toetus eraldatakse sihtotstarbelisena ja selle kasutamise tingimused fikseeritakse toetuse saaja ja Haapsalu Linnavalitsuse vahelise lepinguga (edaspidi Leping).
(3)	Lepingus, mis sõlmitakse toetuse saajaga nädala jooksul arvates Linnavalitsuse poolt toetuse määramisest, sätestatakse:
1)	toetuse suurus;
2)	toetuse saamise otstarve ja toetuse andmise maksegraafik;
3)	toetuse saaja kohustused toetuse sihipärasel kasutamisel;
4)	Osakonna õigused toetuse sihipärase kasutamise ja toetatud tegevuste läbiviimise kontrollimisel;
5)	sanktsioonid Lepingu rikkumise korral;
6)	poolte muud õigused ja kohustused.

§ 7. Aruandlus ja järelvalve
(1)	Toetuse saaja on kohustatud esitama Osakonnale toetuse kasutamise kohta vormikohase aruande (lisa 2) vastavalt Lepingus sätestatud tähtajale.
(2)	Toetuse sihipärase kasutamise üle teostab kontrolli Osakond, kellel on õigus nõuda toetuse kasutamise aruande juurde kuludokumentide koopiad, seletusi ja vahearuandeid ning viibida toetatava tegevuse läbiviimise juures.
(3)	Linnavalitsusel on õigus lõpetada Leping ja nõuda toetus tagasi või vähendada toetuse suurust, kui
1)	toetuse saaja ei ole toetust kasutanud sihtotstarbeliselt;
2)	toetuse taotlemisel on esitatud valeandmeid;
3)	muudel Lepingus sätestatud juhtudel.
§ 8. Määruse rakendamine
(1)	Määrus jõustub 01. jaanuaril 2009.
(2)	Määruse jõustumisega tunnistada kehtetuks Haapsalu Linnavolikogu 28.03.2002 määrus nr 31 „Noorsooprojektidele toetuse eraldamise korra kinnitamine“.

Andreas Rahuvarm
Volikogu esimees

LISA 1
KINNITATUD
Haapsalu Linnavolikogu
19.12.2008 määrusega nr 72
Haapsalu Linnavalitsuse
haridus- ja kultuuriosakond

TAOTLUS
noorteprojektile toetuse eraldamiseks
Haapsalu linna ……….. a eelarvest

TAOTLEJA ANDMED
Nimi		
Registrikood/isikukood		
Postiaadress		
Kontakttelefon		
e-posti aadress		
Arvelduskonto		
Allkirjaõiguslik isik
(juriidilise isiku puhul)		

Taotleja esindaja andmed (juriidilise isiku puhul)
Nimi		
Telefon		
e-posti aadress		

Projekti nimi		
Taotletav summa		
Toetuse kasutamise aeg		
Projekti kirjeldus (sihtrühm, eesmärk, vajalikkus , muud selgitused ja põhjendused)

	

EELARVE
KULUD	Summa	TULUD (kellelt)	Summa	

				

				
				
KOKKU		KOKKU		

TAOTLUSE LISAD
	1. 	
	2. 	
	3. 	

Kinnitan, et kõik taotluses esitatud andmed on õiged.

. . . . . . . . . . . . . . . . . . . . . . . . . . . . . . . . . 	 . . . . . . . . . . . . . . . . . . . . . . . . . . . . 
	Taotleja (esindaja) nimi ja allkiri	Taotluse esitamise kuupäev

LISA 2
KINNITATUD
Haapsalu Linnavolikogu
19.12.2008 määrusega nr 72
Haapsalu Linnavalitsuse
haridus- ja kultuuriosakond

Haapsalu linna ………. a eelarvest noorteprojektile
eraldatud toetuse kasutamise

ARUANNE

TOETUSE SAAJA ANDMED
Nimi		
Toetuse eraldamise korralduse kuupäev ja number		
Lepingu kuupäev		
Toetuse saaja esindaja nimi ja telefoni number		

TOETUSE KASUTAMINE
Projekti nimi		
Toetuse summa		
Toetuse kasutamise aeg		
Toetuse kasutamise sisuline aruanne

	

TOETUSE FINANTSARUANNE
Kõik tehtud kulutused, lähtudes toetuse kasutamise eesmärgist, ajavahemikust ja taotluses esitatud eelarvest
KULUD	Summa	TULUD	Summa	

				

				
				
KOKKU		KOKKU		

Aruandele lisatud dokumentide loetelu
1.	
2.	
3.	
4.	
5.	

Kinnitan, et kõik toetuse kasutamise aruandes esitatud andmed on õiged.

. . . . . . . . . . . . . . . . . . . . . . . . . . . . . . . . . 	 . . . . . . . . . . . . . . . . . . . . . . . . . . . . 	Toetuse saaja (esindaja) nimi ja allkiri	Aruande esitamise kuupäev

SELETUSKIRI
Eelnõule „Noorsoo ja noorte omaalgatuslike projektide toetamise kord“

Kehtiv kord noorsooprojektidele toetuse andmiseks on vastu võetud seitse aastat tagasi. Olulisimaks muudatuseks on toetuse taotluse ja aruande vormi kinnitamine vastavalt noorsootöö seaduses sätestatule ning toetuse taotluste menetlemine igakuiselt. Kehtiv kord annab võimaluse taotluste läbivaatamiseks kolm korda aastas. Noorte ideed ja mõtted on kiired tekkima ja vajavad ka kiiret tagasisidet, suuremamahuliste projektide elluviimiseks peab esitama ka lisataotlusi HMN-i ja Kultuurkapitalile ning võimalik kaasfinantseerimine peab varakult teada olema.

Mitmekuulise ooteajaga ja ebakindlustundega võib projekti elluviimise entusiasm sootuks kaduda. Viimaste aastate taotluste põhjal võib väita, et taotluste igakuine menetlemine ei tekita rahaliste vahendite ebapiisavust aasta lõpul. Eelnõu on kooskõlastatud üldhariduskoolidega ja huvikeskusega. Parandusi on teinud ka Haapsalu Noorte Aktiiv.

Linnavalitsus teeb ettepaneku eelnõu määrusena vastu võtta.

Talis Vare, aselinnapea
05.12.2008